ג'יפולוג 4X4 > פורום רכב שטח ו4X4 > פורום ג'יפ JEEP > פורום ג'יפ סיקס CJ > כמה יעלה לייצר צלב ללא גלילים לציריות הקדמיות?
צפייה בגרסה מלאה : כמה יעלה לייצר צלב ללא גלילים לציריות הקדמיות?
כלומר, כזה שיתאים במידות החיצוניות לקאפות המקוריות אך ללא גלילי המיסבים.
המטרה: להרוויח קוטר של רגלי הצלב.
ברור לי שאורך החיים של צלב כזה יהיה קצר יותר משל צלב מקורי, אבל הצלב המקורי מחזיק המון שנים בשימוש נורמלי ולא איכפת לי להחליף צלבים כל שנה בתנאי שהבלאי שלהם יהיה שחיקה מתמשכת ולא שבר בשטח שהוא גם מציק יותר וגם הרבה יותר יקר כי בד"כ הולכת יחד איתו הציריה ובשבת האחרונה ראינו שגם הנאקל יכול ליפול כתוצאה משבר כזה :cry: .
נגיד, משהו כמו 40 יחידות.
ועם שני חורים לכל אורך רגלי הצלב לצורך גירוז.
הפיטמה תהיה על אחת מהקאפות המקוריות.
צלב שבנוי על מיסבי החלקה? איפה הגריז בדיוק ימצא? אם יש מקום לגריז בין המשטחים - יש בינהם חופש. אם יש בינהם חופש - זה לא מיסב החלקה וזה ישחק וישבר ---מהר. תחשוב איפה יש מיסבי החלקה שעובדים קשה - הם מקבלים שימון חיצוני כל הזמן.
נמרוד, הCTM עובדים ככה, ואם היו כאלה לדנה30 השאלה לא היתה נשאלת בכלל. הייתי קונה אותם.
לא מדובר בצלבים שעובדים קשה מבחינת שחיקה. הציריות הקדמיות אצלי מסתובבות לא יותר ממאה ק"מ בשנה ובמאה ק"מ האלה רוב הזמן הצלבים לא עובדים בכלל כי ההגה מופנה קדימה.
לצלבי הCTM אין פיטמת גירוז מרכזית אלה פיטמה על כל קאפה. הצלב עצמו בנוי מחריטה מאד מדוייקת והרווח שנשאר שם לצורכי גירוז הוא אפסי.
נמרוד, יש לך דרך להעריך עלות ייצור של צלב כזה?
לא בדיוק, אבל בוא נגיד שהדיון הזה ישאר תיאורטי... בהשחזת והקשיית משטחי ההחלקה יש תהליכים מעבר לעיבוד שבבי פשוט שאני מכיר. יש עניין של פיתוח כמובן - המרווחים בין החלקים חשובים מאד. ייצור בעיבוד שבבי של הצלב וארבע קאפות, בלי התיחסות לגימור המשטחים ולטולרנסים (שאני לא יודע איך להתיחס אליהם) תעלה מאות שקלים.
את הקאפות, נמרוד, אני לא צריך. כמו שכתבתי, אני מדבר על שימוש בקאפות מקוריות.
אז אתה מדבר על כמה מאות שקלים? מקובל עליי, אפילו אם הניסוי ייכשל. אתה יכול לבדוק יותר לעומק את עניין המרווחים והתהליכים האחרים שדיברת עליהם?
לא רק שהצלב לא שומר על הציריות, אלא שהוא גם מזיק להם בצורה טרמינלית ברוב המקרים שהוא מתפוצץ (אצלי זה אומר בשניים מתוך שלושה מקרים) . ולצערי, גילינו בטיול האחרון שהוא עלול לגרום בעקיפין ליציאת תפוחי הקינג-פין מהנאקל, מה ש...די הורס טיול, היות ולא ניתן להוציא ג'יפ כזה מהשטח ללא גרירה בהרמה או תיקון של התקלה.
ואם ניתן לדמיון לרוץ קצת הלאה, אז מהמקום שבו הג'יפ שלי היה כשהצלב נשבר, אם הגלגל היה לגמרי בורח מהג'יפ יחד עם הנאקל (וזה רק עניין של מזל שזה לא קרה, הנאקל כבר לא ישב על כלום) ולוקח איתו גם את צינור הבלם בדרך, אז הג'יפ היה עף אחורה מהמדרגה ומתרסק על ההר בצד השני, מה שהיה יכול להוביל בקלות לטוטאל לוס של הג'יפ.
אז אם יש מהנדס שמתכנן כזה "פיוז" הוא שווה תליה בכיכר העיר, ולדעתי לא מדובר באמת בפיוז מתוכנן אלא סתם במכלול שהופך להיות נקודת תורפה בג'יפ משופר.
את הציריה החדשה תן לחרט שיגדיל את קוטר העיניים ותכניס צלב של דנה 44 (297?). חוץ מזה, חשבתי לחרוט אוקולון, להלביש אותו על הציריה הפנימית בקצה הצינור. הקוטר החיצוני יהיה מעט קטן מהקוטר הפנימי של הצינור כדי לאפשר ניקוז מים. במקרה של כשל, הציריה לא תיפול ותפגע בפינים, האוקולון ימרכז אותה.
השאלה ניר, אם אני לא אבנה לעצמי נקודת תורפה חדשה בכך שאצמצם את כמות ה"בשר" על האוזניים של היוק?
ניר, מעבר לקוטר השונה של הקאפות, אם אני מבין נכון, 26 מ"מ מול 29.7 מ"מ, המרחק בין החריצים של הCקליפים, זהה?
הגיוני שצריך גם לכרסם את האזניים כדי לפנות מקום לקליפים. האם זה מחליש את האזניים ? - בטוח שכן. האם זאת תהיה נק' תורפה ? - לא בטוח.
מבחן השטח של סרני 44 קדמיים שעושים שימוש מהנאקל החוצה בחלקי דנה 30 כולל ציריה חיצונית חרוטה, מראה שהעסק מחזיק.
צלב סטנדרטי הוא יצוק ויציקות חלשות במאמצי מתיחה, הפלדה ממנה עשויה האוזן היא בעלת חוזק קריעה גבוה בהרבה ומנסיון, היא מסוגלת להימתח יפה מאד לפני שהיא נקרעת. אפשר כמובן להגדיל ראש ולחשב את זה. יש כאן לפחות שני אנשים בעלי ידע ואמצעים לבדוק את זה.
אם זה הגיוני, או לא, צריך לבדוק. בכל מקרה הייתי שמח לשמוע על מישהו שביצע את זה, ואצל מי וכמה זה עלה לו. אני מתכוון לחכות עם הכנסת הציריה החליפית עד שאשפר משהו בנידון.
610$, זה מה שזוג ציריות קדמיות תחליפיות של וורן יעלה לך. עובדות עם צלב 297X. זה הדבר הטוב ביותר שאפשר לעשות עם דנה 30 - ואתה יודע את זה. כל דבר אחר שאתה עושה - זה ניסוי. תחרוט, תכרסם... תרכיב ותיסע, סביר להניח שלא תשבור כלום במשך שנה-שנתיים, זה הממוצע שלך עד עכשיו. ואם תשבור, זה אומר משהו? ואם לא תשבור, זה כן אומר משהו?
אם לא תכניס ציריה, ישפך לך השמן ויכנסו עלי שלכת לדיפ'.
טלפן לבן מיאנוביץ' ותקבל תשובה תוך שתי דקות בקשר למידות. יש לי חרט טוב וזול שיעשה את העבודה בצורה מקצועית.
אני תורם צלב 260 משומש וציריה חיצונית שאותה נחרוט למידות החדשות.
נדבר עם מישהו שאנחנו מכירים והוא יבדוק תחת איזה מאמץ נגזר הצלב ונקרעת אוזן בצורה מדוייקת, אם מתעקשים אפשר לקבל על זה תשובה בתוך ימים ספורים.
דברתי כרגע עם בן, הוא מעיד שראה לא פעם נסיונות כאלה ושהאוזן אכן מהווה נק' תורפה.
לטענתו יש צלבים חזקים יותר במידה המקורית.
סתם השערה.. ייתכן שהאקל שיצא מהמקום היה הדבר הראשון בתהליך וכתוצאה מיציאתו מהמקום נשבר הצלב??
חשבנו על זה, ערן, אבל בועז טען שהוא צילם רגע לאחר שהצלב נשבר ובאותה תמונה הנאקל עדיין במקום.
מכל מקום, בהחלט מדובר כאן על לקיחת סיכון ידוע מראש שנבעה מנסיון לא לחזור אחורה ולדפוק את המשך הטיול. בדיעבד, סיכון שעדיף היה לא לקחת. לאחר שהצלב נשבר נמרוד התקשה למשוך אותי עם הכננת למעלה, התלבטנו אם אני אעזור לו, כי בHIGH אני עלול לשרוף מצמד, ובLOW הציריה עלולה להיתפס בתפוח התחתון ומשהו נוסף יישבר. ניסיתי קצת בHIGH, עברתי בכל זאת לLOW מתוך שאיפה שזה יהיה בסדר...זה לא היה בסדר, ממש לא. בבום הבא ששמענו ראינו שהנאקל יצא מהמקום והציריה שבורה.
עלה רעיון לבדוק אם יש אפשרות להשתמש בקאפות של צלב של דנה30 על צלב של דנה44 ללא הגלילים.
יש למישהו צלב של דנה44, חדש או ישן?
אני אשמח אם הוא יוכל לקחת מידות ואם לא, אז אשמח לשאול את הצלב כדי לקחת מידות.
האפשרויות: אם הצלב יתאים לקאפות במרווח זעיר שיספיק לגריז, מה טוב.
אם הצלב קטן יחסית לקאפות אז נחרוט תותב מברונזה, נחושת, או מה שנמרוד יגיד שטוב, שימלא את המרווח בין הצלב לקאפות.
אם הצלב גדול יחסית לקאפות אז נצטרך לחרוט אותו.
צריך גם לבדוק אם בקומבינה הזו המרחקים בין טבעות הC זהים, כדי שהעסק יחזור למקומו בציריה של הדנה30.
חנן, אתה לא מוגבל לצלב של דנה 44.
אם מחליטים לא לחרוט ציריות בשום אופן, צריך לקחת שני מימדים - קוטר כאפה ומרחק בין C קליפים כולל. אפשר למדוד את זה על הציריה ללא צלב.
עם זה הולכים לחנות צלבים ומנסים להתאים.
חנן, ביצעת פעם מדידה מדוייקת על צלב של CTM לראות כיצד מתבצעת ההתאמה שלהם?
לא. ראיתי צלב כזה רק בתמונות.
המרווח בין הקאפה לצלב בצלב הזה יכולה להימדד אולי במאיות המ"מ.
הוא מיועד אך ורק לכמות קטנה של גריז וגם אז זה גירוז לכל קאפה בנפרד ודי בתכיפות.
יש לך כלי מדידה ברמת דיוק כזאת?
לא, אבל אני יכול לארגן.
ועד שאארגן, בשביל לענות לפחות על השאלות הראשוניות שהצגתי: האם הצלב קטן בהרבה וצריך בושינג, או שהוא קטן בקצת ואז לא צריך או שהוא גדול ואז צריך חריטה ומה המרחק בין טבעות הC תוכל בבקשה למדוד עם קליפר פשוט את המידות?
חנן, תהיה קצת יותר מדוייק, הצלב קטן בהרבה\ קצת ממה, מצלב סטנדרטי? מהקאפה?
והמרחק בין הC CLIPS לאן? למרכז הצלב? לסוף הקאפה, תנחה אותי באופן מדוייק ואני אעשה כמיטב יכולתי מכאן.
הכוונה היתה: אם הצלב קטן בהרבה מהקאפה.
המרחק בין טבעות הC זהה.
עובי רגלי הצלב44 הוא 19.7 מ"מ.
הקוטר הפנימי של הקאפות30 הוא 20 מ"מ.
ובאמת, הצלב נכנס על הרגל, לא בקלות כי הגריז מפריע קצת, אבל נכנס.
יש בעייה שהצלב44 קצת ארוך מדי ולכן כנראה שיהיה צורך לחרוט את קצותיו.
בקיצור, קבעתי איתו להיפגש יום שישי ונבדוק את העניין יותר לעומק.
תודה, עומר, בכל מקרה.
לגבי החופש של 0.3 מ"מ, באמת זו שאלה טובה אם זה חופש גדול מדי. נמרוד טוען שיהיה מאוד קשה לחרט לחרוט תותב ברונזה בעובי דק כל-כך. יכול להיות שדרך הבדיקה תהיה בניסוי וטעייה: נקצר את הצלב, נכניס למקום איך שזה ונראה מה קורה בשטח.
אני מאמין שבצלבים שלנו ברמת בלאי ממוצעת גם ככה החופש לא קטן מ0.3 מ"מ.
חנן, אתה מתעלם מעוד נקודה חשובה, לצלבים הסטנדרטיים יש חריץ מרכזי מפיטמת הגירוז לכל הקאפות. זה מחליש את הצלב לעומת צלב CTM שיש לו פיטמה לכל קאפה. בנוסף חריטה של האוזניים להתאמה לצלב 44 תחליש גם את הציריות, אתה בונה פה עוד נקודות כשל.
לצלבים הסטנדרטיים יש חריץ מרכזי מפיטמת הגירוז לכל הקאפות. זה מחליש את הצלב לעומת צלב CTM שיש לו פיטמה לכל קאפה.
אני לא בונה תחליף CTM אלא מנסה להכניס לציריות הקדמיות שלי צלב של דנה 44. אם אצליח בכך אני אהיה מאושר מאוד. גם אם בצלב של ה44 יש חור שמחליש אותו, הוא עדיין יהיה חזק ב30-50 אחוז מהצלב של הדנה30.
עומר, אתה לא שם לב לפרטים. אני מדבר על הקאפות המקוריות של הדנה30 ואני לא הולך לנגוע בציריות ולכן אני לא מחליש אותן.
חנן, יש הבדל לא קטן בין המרווח בצלב ללא סיכות לעומת 0.3 מ"מ רווח שיווצר לך בהרכבה המוזרה הזאת.
אני חושב שאתה הולך להתאכזב מהתוצאות, לא עדיף לחרוט צלב אחר שיתאים לקאפות של ה30 במדוייק?
יש בעייה, עומר, של טיפול בחומר לאחר העיבוד השבבי, חיסום וכו'.
הניסוי שאני מדבר עליו יעלה כמאה ש"ח. ילך? אחלה. לא ילך? נחשוב על משהו אחר.
הבעיה היא מה יקרה שהצלב יחליט ללכת, זה יגרור אחריו נזק נוסף ואתה כבר מכיר את זה. לא כדאי להשקיע עוד זמן\כסף\מחשבה בתיכנון טוב יותר?
אני לא חושש משבירה, לא עם צלב של 44. אני חושש משחיקה מהירה אפילו יותר ממה שאני מוכן לה, נגיד, מוקדם מ400 ק"מ, ושחיקה כזו אני אזהה בזמן ולא אאפשר לנזק גדול יותר להתרחש.
בדקנו היום את העניין בצורה רצינית יותר ומסתבר שהפרש הקטרים בין רגלי הצלב והקאפות הוא 0.8 מ"מ ולא 0.3 מ"מ. חופש לא קביל. לכן הוחלט על יצירת תותב מחומר כלשהו שישלים את החסר.
עדי קיבל לידיו את הצלבים ויתייעץ עם המומחים שלו איך ומה לחרוט.
ושאלה: האם גליל עם עובי דופן של 0.4 מ"מ עדיף לעשות מברונזה, פליז, נחושת וכו' חומרים רכים שנוהגים להשתמש בהם כמיסבי החלקה (כמו לדוגמא הבושינג שמרכז גלגל התנופה שבתוכו מסתובב ציר הכניסה לגיר) אבל בעובי כזה עלולים להישבר, או להשתמש בחומר קשיח שיעמוד בעומס?
שאלה נוספת? מכיון שעכשיו אנחנו יכולים לקבוע בצורה מאוד מדויקת את הטולרנסים, מה צריך להיות המרווח לגריז והאם עדיף שיהיה טולרנס, גם בין התותב לרגל הצלב וגם בין התותב לקאפה, או שעדיף שאחד הטולרנסים יהיה שלילי, כלומר מוכנס בצורה מאוד הדוקה לקאפה או על רגל הצלב והשני חופשי יותר ואם כן, אז איזה יהיה ההדוק ואיזה החופשי?
אני יכול להמליץ לך רק ממה שאני רואה על הCTM.
תייצר תותב מחומר קשיח, ללא מרווח בינו לבין הקאפה בכלל.
בינו לבין הצלב תשאיר מרווח כמעט אפסי לטובת גירוז.
אומנם עברה שנה וחצי, אבל תהיתי מה נסגר בסופו של דבר.
באמת עבר הרבה זמן. עדי התייעץ עם החברים שלו, ואם זכרוני אינו מטעני אז משהו לא הסתדר להם שם והחלקים חזרו אלי, כמו שהלכו.
לא התעסקתי עם זה מאז.